Bollywood-stjernen Pratyusha Banerjee er død
Blant andre Bollywood Life og The Indian Express skriver at årsaken til dødsfallet var selvmord. Indiske medier, som det siste døgnet har gitt dødsfallet stor oppmerksomhet skriver at hele den indiske TV- og underholdningsindustrien er i sjokk over nyheten om Banerjee død. I følge politiets rapporter var det kjæresten Rahul Raj Singh som fant Banerjee død i hennes leilighet og som meldte i fra til politiet. Han blir lørdag forhørt om sin rolle i forhold til hva som skjedde med Pratyusha Banerjee som var en elsket skuespiller i den populære indiske TV-serien Balika Vadhu, hvor Singh også har en sentral rolle. The Times of India skrev i desember 2015 at Banerjee og Singh planla å gifte seg i løpet av 2016. – Etter at vi har vært så lenge sammen i TV-serien, har vi bestemt oss for at vi tilbringe resten av livet sammen, sa han til avisen den gang.
Banerjee ble funnet død i sin egen leilighet fredag. Hun ble 24 år gammel.